
Parlamentul  României

Camera  Deputaţilor
Comisia pentru Sănătate şi Familie
                Nr. 28/397 /13 Iulie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative privind garantarea accesului nediscriminatoriu la îngrijiri medicale de bază ( Plx 266/2006), respinsă de Senat în şedinţa din 5 aprilie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  266  din 10 aprilie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 266/27.04.2006, avizul Comisiei pentru egalitate de şanse pentru femei şi bărbaţi nr.45/162/27.04.2006, avizul Comisiei pentru buget, finanţe şi bănci nr.237/3.05.2006, avizul Comisiei pentru drepturile omului, culte şi problemele minorităţilor naţionale nr.Plx 266/2006/4.05.2006, avizul Consiliului Economic şi Social nr.8/2.02.2006, avizul Consiliului Legislativ nr.1341/4.10.2005, precum şi punctul de vedere al Guvernului nr.3395/19.12.2006 .

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/397/13 Iulie  2006 

R A P O R T

asupra propunerii legislative privind garantarea accesului nediscriminatoriu la îngrijiri medicale de bază ( Plx 266/2006)
1. Cu adresa nr.Plx  266  din 10 aprilie 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative privind garantarea accesului nediscriminatoriu la îngrijiri medicale de bază ( Plx 266/2006), respinsă de Senat în şedinţa din 5 aprilie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 266/27.04.2006, avizul Comisiei pentru egalitate de şanse pentru femei şi bărbaţi nr.45/162/27.04.2006, avizul Comisiei pentru buget, finanţe şi bănci nr.237/3.05.2006, avizul Comisiei pentru drepturile omului, culte şi problemele minorităţilor naţionale nr.Plx 266/2006/4.05.2006, avizul Consiliului Economic şi Social nr.8/2.02.2006, avizul Consiliului Legislativ nr.1341/4.10.2005, precum şi punctul de vedere al Guvernului nr.3395/19.12.2006 .
Propunerea legislativă are ca obiect de reglementare asigurarea, începând cu anul 2007, a accesului egal al cetăţenilor la servicii medicale de bază, indiferent de veniturile realizate, ca drept fundamental al acestora.
Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 10.07.2006 au fost prezenţi 17 deputaţi, neînregistrându-se absenţi.
Raportul comisiei a fost adoptat în unanimitate.
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea  propunerii legislative privind garantarea accesului nediscriminatoriu la îngrijiri medicale de bază ( Plx 266/2006), în baza următoarelor argumente :

1. La nivel comunitar, în domeniul egalităţii de şanse şi al combaterii discriminării, există acte normative de reglementare transpuse deja la nivel naţional prin Ordonanţa Guvernului nr. 137/2000 privind prevenirea şi sancţionarea tuturor formelor de discriminare  şi Legea nr.202/2002 privind egalitatea de şanse între femei şi bărbaţi, republicată . 

2. Legea nr.95/2006 privind reforma în domeniul sănătăţii – Titlul „Asigurări sociale de sănătate” prevede:

· acordarea unui pachet de servicii medicale de bază în mod echitabil şi nediscriminatoriu fiecărui asigurat ( art.217);
· în cadrul pachetului de servicii de bază asiguraţii beneficiază de asistenţă medicală primară, asistenţă medicală de specialitate în unităţi sanitare ambulatorii şi spitale acreditate, precum şi de servicii medicale de urgenţă acoperite în totalitate de fondul Casei Naţionale de Asigurări de Sănătate . De asemenea, asiguraţii beneficiază de medicamente, dispozitive medicale, tratamente fizioterapeutice , în mod echitabil şi nediscriminatoriu;

· asigurările medicale de sănătate sunt obligatorii şi se bazează pe principiul solidarităţii şi subsidiarităţii în colectarea şi utilizarea fondului Casei Naţionale de Asigurări de Sănătate ( art.208) ;

· referitor la Legea nr.92/1992 privind organizarea judecătorească, republicată şi a Hotărârii Guvernului nr.409/1998 privind condiţiile de acordare, în mod gratuit, a asistenţei medicale, medicamentelor şi protezelor precizăm că, contravaloarea serviciilor medicale a medicamentelor şi a protezelor nu se suportă din Fondul naţional unic de asigurări sociale de sănătate , ci se decontează din bugetul ministerului de resort.
PREŞEDINTE,

DEP.ACAD.PROF.DR.MIRCEA IFRIM
1
3

_966928264.unknown

